Els mateixos números i la ruleta no para\nEns trobem després de molt temps. Té el mateix aspecte de sempre, encara que ens adonem de seguida que ens mira amb un punt d'absència.\nEns saludem, somriu, però no és clar que no ens reconeix. La seva filla que l'acompanya, ens diu discretament, que té Alzheimer. Ostres! No ho sabíem. La mare somriu tota l'estona i respon amb les quatre paraules que un sisè sentit, segurament, li dicta per no demostrar com es troba. Quatre paraules que moren en el seu cervell just néixer als seus llavis.\nSentim la tristesa dels fets irreversibles. I també ens costa la conversa que abans sempre era fàcil i sovint alegre. És una bona persona. Bona persona tota la vida. Es desvivia pels altres si sabia que podia ajudar en alguna cosa. L'ànima de la família i el pal de paller, de tots, a la vegada.\nLa mirem als ulls que conserva bonics i la mirada ens certifica que el seu somriure ja no és el seu. Ha d'anar tothora acompanyada i també -ens confia la filla- si sabessis com ens ha canviat a tots el viure. Ara sabem que aquesta no és només una malaltia seva, sinó que és de tota la família i que deixar-la sola a casa és un patir encara que sigui per poca estona. Que algunes nits es pot despertar i deambular sense adonar-se'n pel menjador, el passadís o la cuina. Que cap conversa pot allargar-se i que la memòria l'ha abandonat i res l'interessa de tantes coses que l'apassionaven.\nÉs tristíssim veure-la asseguda a casa -continua-, a vegades al sofà, a vegades a la cadira al costat de la taula, passant les hores, repetint les mateixes preguntes que tenen sempre les mateixes respostes. Mira la televisió sense mirar-la, si sortim, passegem una mica pel passeig com avui, uns dies l'acompanya el pare, els fills quan podem i també algun dels nets que fan que se li il·lumini el rostre quan venen a buscar-la. Mai sola, seria una imprudència.\nI afegeix afectuosa: Coneix molta gent, ja ho saps. Gent que la saluda i ella els somriu i els saluda també, i una passa més avall pregunta: qui era? Ha perdut el sentit de la realitat i potser sort que no en té consciència. No ho sé. Sabem que és cert allò que escoltàvem, que l'Alzheimer arrossega tot l'entorn quan entra en una casa. Tenim l'ajuda dels serveis socials que l'acullen algunes hores i hi treballen amb afecte i s'hi troba bé. Aprenem cada dia que la vellesa és molt trista, és veritat, però molt més amb Alzheimer. Perdona, no volia cansar-te...\nNo sabem massa què respondre. Ens diem a reveure. La mare ens fa adeu amb la mà. La mirem com s'allunya agafada de la filla. Els dies són visiblement més curts. Fosquejarà aviat. D'ara endavant, les passejades seran per buscar el sol de tardor i retirar aviat a casa, on les hores s'allargassaran cada dia més difícils i complicades del que ja ho són ara. Sembla impossible que persones amb tanta vitalitat esdevinguin tan dependents i fràgils.\nElla, pas lent, segurament ja no sap ni qui l'ha saludat, ni que hem intercanviat unes poques paraules -i tantes que ens n'havia regalat!...-, ni que ha somrigut aparentment contenta. Mentre ho pensem, sentim que la tarda ens deixa interrogants indefinibles sobre la naturalesa humana, sobre aquesta ruleta que és la vida. Toca a qui toca.\nI, tanmateix, tots tenim els mateixos o semblants números. I la ruleta no para.\nLa noia de la cadira de rodes\n25 de setembre 2021.05:52h\nUna diana perfecte. Un articlet, com diu l’autor, que no li falta ni sobra res. Uns fets tan reals com la mateixa vida, a l’entorn d’aquests éssers estimats que viuen en aquest món, quan... Llegir més realment ja hi han marxat, sense adonar-se’n. Ho sap molt bé aquell que hi ha viscut i conviscut el dia a dia durant molts anys. Gràcies Carles M. la teva escriptura cristal.lina ens ho fa viure i veure més clar.\n22 de setembre 2021.19:01h\nPell de gallina de tan (dissortadament) real. Molta fortalesa per a tot@s. És ben bé allò de ”l’entrepà” que de forma informal comentem sovint les persones de la nostra edat: entre els... Llegir més fills i filles que encara no volen sols i els progenitors que passen a necessitar-nos molt.\nGràcies per tanta sensibilitat.


El camí veritable! El Regne de Déu arribarà aviat! TheTrueWay.xyz | Explicació de les veritats bíbliques – The True Way – TheTrueWay.xyz & jwjw.org\nEl camí veritable! El Regne de Déu arribarà aviat! TheTrueWay.xyz\nEl camí veritable! El Regne de Déu arribarà aviat!\nLa paraula de Déu és whala gent hauria de mirar. És el far brillant de la veritat que pot ajudar la gent a redreçar la seva adoració al Totpoderós.\nLa missió d'aquest moviment és remuntar el més lluny possible a les creences originals dels primers deixebles de Crist, eliminant les falses doctrines que s'han col·locat. El culte pur dels primers deixebles es va conèixer com "El Camí" (Actes 9: 1-2). Per tant, aquesta missió s'anomena The True Way.\nAquest lloc està dissenyat perquè la gent imprimeixi històries i temes per a ells mateixos o per a un ministeri!\nA la veritat no li importa ser qüestionada, però sí a la mentida.\nHi ha molts homes i organitzacions que volen que la gent els miri, afirmen tenir el suport de Déu i realitzant signes poderosos. Però el poble de Déu no es deixarà enganyar. La paraula de l'home només porta a la desesperació. Jeremies 10: 23\nEls amants de Déu sempre miraran els missatges de Déu per tranquil·litzar i guiar-los. Aquest lloc ajuda a la gent a comprovar les seves creences i a reajustar el seu culte, si cal, i a arribar a tenir una millor relació amb el Totpoderós. Actes 17: 11-12\nÉs possible que sentiu que no necessiteu comprovar les vostres creences. Això és exactament el que el gran opositor del Totpoderós vol que pensis. Vol que la gent segueixi la paraula de l’home en lloc de Déu. La complaença pot ser perillosa.\nVisita el grup de Facebook\n© 2022 The True Way! El Regne de Déu arribarà aviat! TheTrueWay.xyz


L'alcalde de Girona i altres batlles expliquen al món els motius del 9-N - El Gerió Digital\nHo fan a través d'un vídeo en català i anglès on hi participen representants locals de tot el territori i ideologies\nDimarts, 7 d'octubre de 2014 14:13h\nFotograma del vídeo on apareix la intervenció de l'alcalde de Girona\nEl Consell de Diplomàcia Pública de Catalunya (Diplocat) ha difós aquest dimarts un vídeo subtitulat a l'anglès protagonitzat per set alcaldes explicant les raons per celebrar una consulta el pròxim 9 de novembre. Es tracta d'alcaldes que representen diverses parts geogràfiques de Catalunya així com partits i ideologies diferents. En el vídeo, hi participen l'alcalde de Girona, Carles Puigdemont (CiU); de Vic, Josep Maria d'Abadal (exUDC); de Caldes de Montbui, Jordi Solé (ERC); de Deltebre, Josep Emili Bertomeu (PSC), de Vilassar de Dalt, Xavier Godàs (Grup d'Esquerres de VD); de Vielha i Mijaran, Àlex Moga (CDA) i de Flix, Marc Mur (exPSC).\nEn el vídeo, en què la majoria d'ells parlen en català i amb subtítols en anglès, els quatre representants locals reivindiquen el dret a votar com a via democràtica per decidir el futur de Catalunya.\nUn cas destacat és el de l'alcalde de Deltebre, del PSC, que demana obertament el dret de poder decidir el futur de Catalunya i posa com a exemple el seu municipi, que fa 37 anys va decidir escindir-se de Tortosa i ara "hem pogut comprovar que Deltebre pot tirar endavant". "I això és el que volem els catalans, que arribi aquest dia i que poguéssim arribar a les urnes i decidir què volem del nostre poble i què volem de Catalunya", afirma Josep Emili Bertomeu.\nPer la seva banda, l'alcalde de Vielha e Mijaran, Àlex Moga, recorda que com la Val d'Aran ha conservat la seva història, la seva cultura, la seva identitat, les institucions i la llengua i assegura que ara "és moment d'estar al costat de Catalunya i exercir el dret a decidir".


Palau de la Generalitat. Sant Jordi 2018. Jornada de portes obertes (2) | una mica de tot arreu\nPalau de la Generalitat. Sant Jordi 2018. Jornada de portes obertes (2)\nSeguim passejant pel Pati dels Tarongers que és el centre neuràlgic del Palau. Des d’aquí accedirem a la part més noble d’aquest magne edifici.\nEntrem a la magnífica Sala Tarradellas que és la més magnificient de l’edifici per celebrar reunions del consistori, màxim òrgan de govern de la Generalitat. Hi destaca aquest espectacular sostre teginat daurat.\nUn sostre que contrasta amb el mural d’Antoni Tàpies al·legoris de les Quatre Grans Cròniques medievals catalanes, i enllaça el passat històric amb la modernitat.\nAquí és on es reuneixen setmananalment el president i els membres del Govern en consell executiu i s’hi prenen decisions trascendentals per a la vida del país. Avui resta òrfena.\nA la galeria gòtica s’hi troben aquests sostres tan ben decorats que fan aixecar la vista enlaire per tal d’admirar-los.\nEl pati de la planta noble del Palau està envoltat per una galeria de gran interès arquitectònic. Airós i elegant, supera en virtuts altres patis semblants.\nLes columnes que sostenen els arcs apuntats de la galeria són molt esveltes, de pedra de Girona. Entre els arcs i en la base de les pilastres del pis superior, s’hi troben rics relleus esculturats.\nA la part superior, hi ha 26 gàrgoles esculpides amb pedra de Montjuïc, una per cada pinacle, vives i esplèndides que acaben de solemnitzar el pati.\nLa galeria gòtica vista des de l’interior del Palau.\nLa Sagristia en la que s’hi poden admirar tots els objectes del tresor de la capella de Sant Jordi.\nEls sostres,s també llueixen un bonic treball de decoració.\nLa Capella de Sant Jordi és d’estil flamíger, amb planta quadrada, està coberta amb una volta de creueria estrellada amb els quatre evangelistes, els escuts de la Creu de Sant Jordi i les quatre barres catalanes.\nEl frontal de l’altar dedicat a Sant Jordi és una obra d’art excel·lent.\nUn mosso d’esquadra vestit de gala resta dempeus dins l’exquisisa capella de Sant Jordi.\nDetalls del sostre.\nEl Saló Sant Jordi és la sala principal del Palau de la Generalitat. Al mateix nivell que la galeria gòtica i el Pati dels Tarongers, forma part del cos renaixentista de l’arquitecte Pere Blai. És un temple de tres naus, cobertes amb volta catalana. A la capçalera s’hi troba la cúpula, de planta ovalada, que és visible des de la plaça de Sant Jaume i que dóna llum a la sala amb el seu llanternó de coronament.\nUnes magnífiques làmpades embelleixen el sostre i il·luminen l’estança.\nEl Saló Sant Jordi acull els actes institucionals de més rellevància i més solemnes, com la presa de possessió dels presidents de la Generalitat. La decoració pictórica actual correspon a la dictadura de Primo de Rivera.\nEn aquest Saló, el dia de Sant Jordi, s’hi trobaven llibres en els que la gent que visitava el Palau podia deixar-hi comentaris. Serà bo guardar-los perquè tot el que s’hi escrivia, òbviament sobre el moment actual, passarà a la història.\nper unamicadetotarreu a Mai 4, 2018\n← Palau de la Generalitat. Sant Jordi 2018. Jornada de portes obertes.\nPalau de la Generalitat. Sant Jordi 2018. Jornada de portes obertes (3) →


El fotògraf que ens va explicar un setge\nAra fa trenta anys Jordi Pujol Puente va ser el primer periodista estranger que va morir a Sarajevo. L’Ajuntament de la ciutat bosniana l’ha declarat ciutadà d’honor\nPujol, a la dreta, acompanyat del periodista Eric Hauck a Sarajevo ara fa trenta anys. Jordi Pujol Puente\nL’ avió amb què viatjava Jordi Pujol Puente va ser l’últim vol civil que va aterrar a Sarajevo en tres anys. “Quan vam trepitjar la terminal, va caure una pluja d’obusos i l’aeroport va quedar fora de servei. Començava el setge més llarg d’una ciutat en l’era moderna”, recorda Eric Hauck, el periodista del diari Avui que acompanyava Pujol en aquell viatge la primavera del 1992. Havien de ser tot just tres dies de viatge i el setge va durar tres anys. Ara fa trenta anys, el 17 de maig del 1992, Jordi Pujol va ser el primer periodista internacional que va perdre la vida a Sarajevo, en una guerra convertida en una ferida que encara fa mal. El record de Pujol continua ben viu en la memòria d’una ciutat, Sarajevo, que no vol oblidar, conscient que l’odi mai descansa amenaça de tornar des dels turons d’on van caure mig milió de bombes, que van causar més d’11.000 morts durant la Guerra dels Balcans. En total, 155 periodistes van ser assassinats durant els conflictes balcànics.\nNascut a Barcelona el 1967, Pujol era un noi actiu, apassionat per les arts marcials -va arribar a tenir cinturó negre de karate-, que volia veure món. Ja de ben jove havia col·laborat amb una agència de viatges per poder conèixer països com Kènia, Laos i Tailàndia. Després va cursar periodisme a la Universitat Autònoma de Barcelona i va formar part de la generació que va estrenar el nou edifici de totxana vermella de la Facultat de Comunicació. Al bar va conèixer Hauck, que els primers mesos del 1990 va ensenyar les fotografies que havia fet “amb una sabata i una espardenya” quan l’Avui l’havia enviat a la caiguda del règim de Ceaucescu a Romania. Es van fer amics. A Pujol li faltaven tres assignatures per poder obtenir el títol però, quan va saber que Hauck planificava volar a Belgrad per veure què passava a Iugoslàvia, s’hi va sumar com a fotògraf freelance. La vella Europa es trencava i per a un jove com ell era una oportunitat per trobar feina. El 28 d’abril van volar a Belgrad, on van poder trobar lloc en un vell avió Tupolev de construcció soviètica fins a Sarajevo. Els vols regulars s’havien cancel·lat, però les autoritats iugoslaves havien llogat aquell vell aparell a la comunitat sefardita de Sarajevo, els descendents dels jueus expulsats de la península Ibèrica. A la panxa d’aquell avió que havia servit per transportar armes en una direcció i refugiats cap a l’altra van arribar a Sarajevo, on es van fer un tip de treballar. Primer, des del bàndol serbi, perquè l’únic edifici amb línia internacional per enviar material era l’Hotel Bosna, un balneari als afores de la ciutat. Però una vegada els paramilitars serbis de Radovan Karadzic i Ratko Mladic van amenaçar tota la premsa internacional si no abandonava la ciutat, un petit grup van creuar les línies per entrar a la part assetjada i explicar la guerra des de dins. Hauck i Pujol eren dos d’aquells valents.\nL’última foto que va fer a un ciutadà que pescava al riu Miljacka davant l’edifici de Correus, aprofitant que no bombardejaven. Jordi Pujol Puente\nAlt i fort, Pujol portava els cabells llargs agafats amb una cueta. Així que li va caure el sobrenom de Torero. Amb 26 anys va aconseguir pactar de publicar a l’agència AP gràcies al seu caràcter. “Hi havia en Santiago Lyon d’AP, que era nascut a Madrid fill d’un diplomàtic nord-americà i parlava castellà. Després de tres dies sortint a fer fotos va veure que en Jordi potser no tenia experiència, però sí sang freda. I li va oferir treballar junts. Per a en Jordi poder publicar en una agència de tant de prestigi era un somni”, recorda Hauck, que el veia revelar els negatius a la banyera de l’hotel ple de forats on dormien. Gràcies al pacte amb AP, Pujol podia enviar les fotos per fototelegrafia amb els aparells de l’agència, i així va aconseguir que l’Avui fos l’únic diari capaç de publicar el mateix dia fotos i textos del que passava a la ciutat. Aquella línia de telèfon i l’ull de Pujol explicaven a la resta del món l’inici d’un setge que pocs haurien pogut imaginar tot just vuit anys abans, quan Sarajevo era seu dels Jocs Olímpics d’Hivern. Una de les primeres fotos de Pujol mostrava els combats entre els tramvies del pont de Skenderija. De fons es veia l’edifici que, tres anys més tard, esdevindria la seu del districte 11 de Barcelona, quan la capital catalana es va agermanar amb Sarajevo. Un agermanament que continua ben viu. De fet, fa poques setmanes Sarajevo va concedir a Jordi Pujol el reconeixement com a ciutadà d’honor de la capital bosniana a títol pòstum, en un acte amb la presència dels seus germans, Marta i Pere.\nSortir d’una ciutat assetjada\nEl setge sobre Sarajevo s’havia tancat el 9 de maig. Després de dues setmanes, el primer dia de relativa calma uns veïns es van atrevir a fer una manifestació contra la guerra. Els periodistes la van anar a cobrir. “Sempre sortíem per parelles. Cada hora s’havia de tornar a un punt de trobada pactat per saber que estàvem bé. Ell va sortir amb en David Brauchli d’AP i van pujar pel carrer Sukbunar, per acostar-se a les posicions sèrbies. Quan van girar una cantonada els deurien veure les càmeres i els van disparar un obús, amb la mala sort que va tocar el vèrtex d’un edifici i la metralla els va impactar de ple. En David portava armilla antibales i va salvar la pell, però en Jordi no. Com que no tornaven, Santi Lyon va sortir a buscar-los i va trobar en David en un hospital. Va costar trobar en Jordi. Havia mort sobre en David i li va dir alguna cosa com: «M’han tocat, m’estic morint». El seu cos va acabar en una morgue que ell havia fotografiat poc abans”. Hauck viuria una odissea per tornar a casa amb el cos del seu amic. “El mateix president bosnià, Alija Izetbegović, ens va dir que ens n’anéssim i que ja enviarien ells el cos al final de la guerra. Pensava que duraria poc. Però nosaltres vam dir que tornàvem tots o res. Les Nacions Unides ens van ignorar, així que va tocar negociar amb els serbis poder sortir el 21 de maig de matinada, enimg de la boira, conduint per l’avinguda dels franctiradors. Amb els últims mil dòlars que em quedaven vaig comprar un cotxe a un italià, vaig treure els seients del darrere per posar-hi el taüt i així vam conduir fins a Split, superant els punts de control serbis, on el fet de portar en David ferit i un mort ens va salvar”.\nMarta i Pere Pujol Puente rebent de l’alcaldessa Benjamina Karić el reconeixement com a ciutadà d’honor de Sarajevo per al seu germà, el 6 d’abril del 2022, a la Viječnica, l’antiga biblioteca i seu de l’Ajuntament. Família Pujol Puente\nEnmig de l’eufòria olímpica pels Jocs de Barcelona del 1992, “la mort d’en Jordi va fer que els catalans sentíssim aquella tragèdia com a nostra”, afirma Hauck, que actualment és el delegat del Govern de la Generalitat al sud-est d’Europa. Van néixer centenars de projectes de cooperació que han agermanat al llarg dels anys les dues ciutats. Sarajevo, de fet, va ser declarada l’octubre del 1995 com el districte 11è barceloní per poder facilitar projectes en una ciutat que aquest any, amb motiu de l’acte en què Jordi Pujol va ser declarat ciutadà d’honor, va ser visitada per primera vegada pels seus dos germans.\nGuerra de Bòsnia sarajevo guerra fotoperiodisme ARA Diumenge


Tauló corbat Wobbel XL amb lacat transparent natural\nArriba la taula corba Wobbel ara en mida extra gran. Amb les mateixes prestacions i excel·lents materials que la seva germana petita, la Wobbel XL suporta fins 200kg de pes.\nEs converteix així en una joguina ideal per a tota la família. Un joc d'equilibri, un pont, un tobogan, un amagatall, una rampa ... per a tothom!\nIgual que altres joguines no estructurades, la taula corba Wobbel XL arriba sense instruccions. Cada petit crearà amb ella el que li vingui de gust en cada moment de joc junts. Les seves possibilitats són infinites, la seva forma corba i el seu agradable tacte de fusta ens asseguren hores de joc per a tota la família. Está preparada per a suportar fins a 200 kg de pes i la recomanem a partir de 18 mesos d'edat.\nLa taula corba Wobbel XL és un element de joc durador, que estimula la creativitat, la imaginació i ajuda a treballar l'equilibri dels més petits. Una joguina que convida al joc intergeneracional i que de segur podran heretar futures generacions. Fabricat amb fusta procedent de boscos europeus gestionats sosteniblement. Sens dubte una joguina molt versàtil que val el seu preu.


Nou punt de càrrega ràpida de vehicles elèctrics a Vic — Vic Acció de Mandat\nNou punt de càrrega ràpida de vehicles elèctrics a Vic El nou subministrador està en període de proves i permet carregar el cotxe en només 45 minuts a l'avinguda del Mercat. https://pam.vic.cat/noticies/nou-punt-de-carrega-rapida-de-vehicles-electrics-a-vic https://pam.vic.cat/noticies/nou-punt-de-carrega-rapida-de-vehicles-electrics-a-vic/@@download/image/20190920_Punt de càrrega elèctric.jpg\nEl nou subministrador està en període de proves i permet carregar el cotxe en només 45 minuts a l'avinguda del Mercat.\nVic activa un nou punt de càrrega de vehicles elèctrics en fase de proves durant la setmana de la mobilitat sostenible. Un punt que permet carregar fins a dos vehicles alhora de forma ràpida, i que es troba a l'avinguda del Mercat, molt a prop de la passera del Sucre.\nEl regidor de Medi Ambient, Albert Castells, explica que el nou punt de càrrega va amb consonància amb les polítiques de l'equip de govern per lluitar contra la contaminació atmosfèrica. En aquest sentit, Castells remarca que fomentar l'ús dels vehicles elèctrics és una de les mesures que es poden portar a terme des de l'àmbit local per millorar la qualitat de l'aire. Unes iniciatives que se sumen a la recent creació de la Taula supramunicipal per la qualitat ambiental de la Plana de Vic, a la qual s'han adherit 26 municipis de la comarca, i que està copresidida pel Consell Comarcal d’Osona i compta amb la participació també del Departament de Territori i Sostenibilitat de la Generalitat de Catalunya.\nLa regidora d’Urbanisme i Mobilitat, Fabiana Palmero, recorda que el nou Pla d’Ordenació Urbanística Municipal (POUM) vigent des d'aquest estiu incorpora de forma pionera indicadors de salut. Uns paràmetres que permeten avançar cap a una ciutat encara més saludable i on es prioritzen les zones per caminar, tenint en compte el confort pels vianants i la disminució de l'ús del cotxe privat, es fomenten els desplaçaments a peu i en bici que revertiran en la disminució de les emissions atmosfèriques. Per altra banda, el POUM també preveu la dotació d'aparcaments dissuasius ubicats fora de la zona del centre, i que a mesura que es consolidin, comptaran amb punts de recàrrega elèctrica, apunta Palmero.\nCal recordar que actualment s'està redactant el nou Pla de Mobilitat Urbana Sostenible i es compta amb el Pla Estratègic de la Bicicleta, un document que té l'objectiu de millorar la xarxa per anar amb bici i adaptar-la als estàndards de seguretat viària. Fabiana Palmero destaca que l'objectiu és ampliar els 36 quilòmetres de xarxa ciclable existents fins a 50 quilòmetres, de manera que “qualsevol punt de la zona urbana disposi d’una via ciclable principal a menys de 200 metres”.\nA més, la regidora d’Urbanisme i Mobilitat remarca que s'estan portant a terme diverses obres de millora en vies urbanes, com la del carrer Montserrat que quedarà obert els propers dies, o el carrer Verdaguer. Dues vies on s'han ampliat les voreres per fomentar els desplaçaments a peu i saludables, amb carrers pacificats a 30 km/h on el vehicle privat pot conviure amb els mitjans de transport sostenible com el bus urbà i la bicicleta.\nEls punts de recàrrega de vehicle elèctrics gratuïts es troben al carrer de Josep Maria Sert, de Miramarges -davant de l'entrada de la Universitat-, a l'avinguda del Mercat -davant de la xemeneia del Sucre-.\nEl servei és gratuït i sense la necessitat de cap clau ni cap tràmit previ a diferència de la resta de punts de recàrrega ja existents al municipi. Així, qualsevol persona que necessiti carregar el seu vehicle ho podrà fer utilitzant el codi QR de la màquina que redigirà a la plataforma de l'empresa subministradora del servei; o a mitjançant la targeta de càrrega de vehicles d'altres plataformes.\nLes persones usuàries hauran d’aparcar en una de les dues places disponibles, activar la càrrega a través del codi QR o la targeta, seleccionar l'endoll adient al vehicle i iniciar la càrrega. Per acabar s'accedeix a l'aplicació d'Estabanell o es torna a registrar la targeta a la màquina i la càrrega es para.\nAquest nou punt de càrrega de vehicles elèctrics permet la càrrega total d’un vehicle amb aproximadament 45 minuts i s'ha adquirit a través d’una subvenció de 40.000 euros de l’Institut Català de l’Energia, a través del Pla PIRVEC.


setembre | 2012 | Blog d'en Xavier Villalba\nAvui hem pogut escoltar el conseller d’Economia, Andreu Mas-Colell, que, segons explica el 3/24,\nha volgut tranquil·litzar els treballadors públics i ha dit que “la nòmina està assegurada. La nòmina es paga amb tota normalitat, o sigui, que ningú pateixi per la nòmina. Però hi ha altres pagaments que si els diners no arriben dilluns hi haurà un retard de dies.”\nJo, que vaig ser membre del Consell de Govern, ja vaig poder escoltar aquesta mena de missatges ‘tranquil·litzadors’ fa un any i mig. Llavors va ser un vicerector que ens tranquil·litzava, assegurant-nos que cobraríem a final de mes. La meva reacció va ser la lògica: preocupar-me enormement! Quan t’han d’assegurar el que hauria de ser un fet normal i indiscutible, val més calçar-se, perquè la ballarem magra. Jo no descartaria que ben aviat surtin a ‘tranquil·litzar-nos’ dient-nos que es podrà fer classe amb els llums encesos i que no caldrà que portem el guix ni el canó de projecció de casa.\nLamento pintar-ho negre, però així jo em quedo més tranquil.\nPublicat el 26 setembre 2012 per Francesc Xavier Villalba Nicolás\nEl govern espanyol ha rectificat i la ministra de Sanitat, a instàncies del grup de CiU al congrés, ha confirmat que rectificarà la injustícia que denunciava l’altre dia: el pa sense gluten tindrà el mateix IVA que el pa normal. És una bona notícia i encara que no goso dir que una ministra del PP sigui sàvia, rectificar quan convé és de persones assenyades, almenys.\n(In)sensibilitat social, IVA i menjar sense gluten\nPublicat el 24 setembre 2012 per Francesc Xavier Villalba Nicolás\nEl Telenotícies d’avui ha fet un magnífic reportatge sobre el llast econòmic que suposa per a les famílies el menjar sense gluten, especialment els aliments com el pa, la pasta o la farina. Si ja eren molt més cars que els seus equivalents amb gluten, ara hem de patir la pujada de l’IVA, que encara ens discrimina un xic més. Si el pa normal té un IVA superreduït perquè es considera un aliment de primera necessitat (pilar de la dieta mediterrània, etc. etc.), ¿per què el pa dels celíacs ha de tenir un IVA del 8%? Cal recordar, que no es tracta d’aliments que un consumeixi per gust o per motius d’estètica, sinó per ‘prescripció mèdica’? La dieta sense gluten és per a tota la vida i suposa nombroses limitacions, cap de les quals rep ni un euro d’ajut de l’estat, ¿en nom de quina (in)sensibilitat social hem de suportar també una discriminació en l’IVA?\nEscriure bé com a imperatiu moral\nPublicat el 21 setembre 2012 per Francesc Xavier Villalba Nicolás\nPoques vegades he trobat una defensa més bella i alhora contundent de la necessitat d’escriure correctament que aquest fragment de Microcosmos de Claudio Magris:\nLa correcció de la llengua és la premissa de la claredat moral i de l’honestedat. Moltes bretolades i abusos violents neixen quan es potinegen la gramàtica i la sintaxi i es posa el subjecte en cas acusatiu o el complement d’objecte en nominatiu, embullant les cartes i intercanviant els papers entre víctimes i culpables, alterant l’ordre de les coses i atribuint els fets a causes o a promotors diferents dels que efectivament en són, abolint distincions i jerarquies en un garbuix enganyós de conceptes i sentiments que deforma la veritat.\nPer això fins i tot únicament una coma en un lloc erroni pot combinar desastres, provocar incendis que destrueixin els boscos de la Terra. Però la història del professor Karolin sembla dir que respectant la llengua, o sigui la veritat, fins i tot la vida es fa més robusta, un mateix s’aguanta una mica més segur sobre les cames i és més capaç de fer quatre passos gaudint del món, amb aquella vitalitat sensual que com més lliure està dels enganys i dels autoenganys, més deseixida és. Qui sap quantes coses, quants plaers agradables i alegries es deuen, sense saber-ho, al llapis vermell dels mestres d’escola.\nEl camí cap a la Catalunya independent és de via única\nA les notícies i als articles d’opinió dels diaris tenim un bon ventall d’advertiments diversos sobre els reptes o sacrificis de la independència (el terme ‘perill’ o ‘risc’ el deixo per als mitjans madrilenys i els polítics del PP i PSOE). Doncs bé, com Pau camí de Damasc, divendres vaig tenir una revelació de com serà el camí cap a la independència: com la línia R3 de rodalies.\nAvui he assistit a una trobada de la Coordinadora d’Estudis Universitaris de Filologia Catalana a la Universitat de Vic. Com deveu saber, Vic (i Tortosa) ja s’han declarat municipis catalans lliures, per tant la meva excursió ha estat a un territori alliberat, amb un ajuntament que ja ha penjat l’estelada al balcó. No em va semblar especialment premonitori, ni tampoc quan el tren que havia d’agafar ha arribat amb mitja hora de retard: coses dels maquinistes de RENFE, sens dubte el col·lectiu més torracollons del país, potser igualat amb els conductors d’autobusos de Barcelona.\nUn cop al tren, ben assegut en un seient dur com una pedra, he mirat de fer feina amb l’ordinador: recórrer l’enorme distància que separa Vic de Barcelona (poc més de 70 km) exigeix una hora i vint minuts de viatge incòmode. Però, ai las, la magnífica via única d’ADIF fa que el tren es sacsegi més que els malucs d’una ballarina de hula-hula, cosa que fa veritablement complicat escriure al teclat (oblideu-vos d’escriure a mà o de fer els mots encreuats del diari).\nNo podia ser casualitat que el camí a Vic, un municipi alliberat, fos llarg, lent, penós i incòmode. Allò no era un viatge de feina, era una metàfora premonitòria del camí que ens espera fins a la independència (i allò del xoc de trens de què parlava l’Alícia Sánchez Camacho, no era una metàfora, sinó una possibilitat molt real!). Jo ja m’he comprat molta Biodramina per al mareig, valeriana per als nervis i analgèsics per al mal d’esquena.\nPublicat el 17 setembre 2012 per Francesc Xavier Villalba Nicolás\nAvui, a la inauguració del curs universitari, el consell Mas-Colell ha gosat dir el que jo fa temps que vinc dient a aquest blog: la universitat no és prioritària ni ho serà mai. Recullo el resum que en fa el diari Ara:\nMas-Colell ha assenyalat que en un moment ”tensions fiscals” con l’actual “no es resoldrà el tema de finançament públic de l’educació superior donant-li prioritat”, ja que “les pensions, la sanitat i l’educació infantil i primària ‘aniran a davant” sempre. Per això, ha demanat als rectors que busquin noves vies de finançament alternatiu per tal de millorar l’economia de les universitats.\nEvidentment, no podem dir que ens vingui de nou, atesa la morositat històrica de la Generalitat envers les universitats. Ara, la crida a les vies alternatives de finançament, ja sona a música nova, encara que els vicerectors d’economia ja fa temps que se les empesquen per obtenir recursos. Ja hem llogat espais per a casaments i desfilades de moda, però potser ja ha arribat el moment d’anar més enllà i de tancar alguna facultat que no funciona per muntar-hi un casino. Coneixement i diversió en un mateix campus: la Festa Major UAB tot l’any!\nUna conferència sobre implicatures de quantitat de Bart Geurts\nAquí teniu l’enllaç a la conferència de Bart Geurts “Quantity implicatures: a tendentious survey” a l’ESSLLI 2011. Podeu fer boca per al workshop Information, Discourse Structure and Levels of Meaning del 25 i 26 d’octubre.\nBart Geurts (Radboud University)\nPublicat el 4 setembre 2012 per Francesc Xavier Villalba Nicolás\nAquest estiu he tingut la sort de passar uns dies a Hamburg amb la família convidats per una amiga i hem anat a parar a un excel·lent restaurant de menjar tradicional: Zum Brandanfang. El nom és ben curiós: alguna cosa com ‘on va començar l’incendi’. I és que, efectivament, el restaurant ocupa l’edifici del carrer Deichstrasse on al 1842 es va iniciar un enorme incendi que va mig arrassar el centre d’Hamburg (el que va quedar, s’ho van carregar els bombardejos del 1942 i 1943). És, doncs, un bon exemple d’iconicitat màxima entre la forma i el significat! A més, esclar, de ser un lloc on es menja extraordinàriament i on et tracten com si fossis de la família (vull dir, bé!).


Nàstic 3-2 Granada 74: permanència certificada\nEl conjunt de César Ferrando suma la quarta victòria consecutiva en lliga al guanyar per 3 a 2 al Granada 74 i arriba als 52 punts, que amb els resultats de la jornada deixen als grana matemàticament a Segona Divisió una temporada més. 7.229 espectadors assisteixen a una plujosa tarda al Nou Estadi.\nSe acabó, ce’fini, s’ha acabat, the end…tot això per fer referència a una cosa: ¡¡la permanència del Nàstic ja és matemàtica!!. La victòria d’avui contra el Granada 74 per tres a dos combinat amb els resultats d’Alabès i Còrdoba fan que el Poli Ejido, el granadins i els vitorians no ens poguin enxampar a la classificació. Per a nosaltres, tres plaçes del descens ja estan sentenciades. Queda un quart equip que ens podria enxampar i deixar-nos 19ens i a Segona B.\nPerò, la setmana vinent hi ha un Còrdoba – Racing de Ferrol, ambdos implicats en el descens. El cas és que, com els dos no poden guanyar, un dels dos no ens podrà enxampar independentment del que fem en la visita al Tenerife. És a dir, o ferrolans o cordobesos seran el quart equip que no podrà enxampar al Nàstic. Vaja, després de tota aquesta parrafada, vinc a dir que ¡¡ESTEM SALVATS!!.\nI és una salvació merescuda. Molt merescuda. L’evolució del Nàstic des de l’arribada de César Ferrando ha estat lenta però efectiva. El tècnic valencià va arribar en substitució de Javi López, que deixava a un equip que havia perdut tres partits consecutius i sumava 1 punt de 15. Va començar la seva caminata amb el conjunt de Tarragona empatant. L’entrenador era capaç de tallar una hemorràgia de derrotes i començava a perfilar un equip difícil de batre. Dues doloroses derrotes, a Castelló per 3 a 1 i a Elx per 2 a 0, ficaven en entredit el treball del valencià. Però a partir d’aquí, la trajectòria de l’equip es disparà. L’era Ferrando es resumeix en: només 3 derrotes en 21 partits i 16 dels 18 últims punts en joc.\nCentrant-se únicament en el partit d’avui, el Nàstic ha començat de forma brillant. Al minut 6, i sorprenent al més incrèdul, Abraham es treia un xut de falta des de la frontal i enviava la pilota al fons de la xarxa. José Juan, porter visitant, no podia fer res: un xut potent i col•locat a l’escaire esquerra de la seva porteria. En el cas que haguessin existit nervis, aquest gol els expulsava tots. El Granada 74 es veia obligat a obrir-se i atacar per buscar un gol que, com a mínim, li donés un punt per continuar treballant en la permanència.\nEls andalusos ho provaven en llançaments de falta trets per Luque. En una d’aquestes faltes, amb quasi tot el Granada dins de l’àrea del Nàstic, la pilota es refusada per la defensa grana i l’esfèric va a parar a peus d’Adrián. El jove extrem ha començat una carrera, ha realitzat un magnífica regatejada i s’ha plantat a la frontal de l’àrea visitant. Quan tothom pensava que Adrián anava a xutar, ha realitzat una passada a la frontal per Campano, que ha parat la pilota, ha mirat al porter i ha clavat la pilota a la base del pal dret del porter. Corria el minut 17 de la primera meitat i el Nàstic ja guanyava 2 a 0.\nTot indicava que el partit seria un dels més plàcids de la temporada. Però tot i canviar la imatge de l’equip i amb un tècnic amb experiència com és Ferrando, hi ha una cosa que no canvia: el Nàstic és un equip patidor. I avui, especialment, ens ha fet patir Rubén Pérez. Qualsevol llançament de falta des del camp del Nàstic, era ocasió de perill pels granadins. Dos centrades de Luque, una directa i una altra rematada per Christian Díaz, han acabat estavellant-se al travesser. Però a la tercera va la vençuda.\nMinut 40 de la primera meitat, centrada de Luque i cantada de Rubén Pérez: gol del Granada. Una acció que donava vida a un equip mort, penúltim i amb 44 punts. Sense temps per més, el descans arribava. L’esbroncada de César Ferrando era previsible: com pot ser que l’equip s’hagi relaxat tant? Un toc d’atenció que ha tingut l’efecte desitjat.\nMinut tres de la represa, genial passada en profunditat d’Arpón i bona definició d’Adrián davant el porter José Juan. Resultat: tercer gol del Nàstic. Un gol que donava tranquil•litat a la graderia, a l’equip, als tècnics, a tots. Be, a tots a tots...no. És aquí quan l’àrbitre ha entrat en acció. Alfonso Pino Zamorano, un senyor que si passa desapercebut, es sent trist. Per això, ha començat a treure targetes a dojo. Fins i tot ha xiulat una falta tècnica dins l’àrea que a molts dels presents al Nou Estadi ens ha costat assimilar.\nTot això fins al minut 79, quan Xisco Nadal, davanter del Granada 74, era expulsat amb targeta vermella directa per una duríssima falta sobre l’Antoni Pinilla. Dos minuts més tard, Mingo feia falta dins l’àrea i s’autoexpulsava per donar un cop de colze a un jugador rival. Targeta vermella directa per Mingo i penal en contra. Luque s’ha encarregat del llançament i de marcar. Era el 3 a 2, resultat, a posteriori, definitiu, que dona al Nàstic tres punts més.\nEls grana ara sumen 52 i es troben vuitens a la classificació. ¡¡VUITENS!!. En quatre jornades, hem passat d’ocupar la vintena posició a la vuitena. Quin mes de maig més gloriós. Quatre victòries consecutives, 16 punts dels 18 últims, salvació matemàtica... Ara és el moment de la reflexió. No ens deixem enganyar per aquest bon final de temporada: hi ha moltes coses a corregir si volem que aquest Nàstic estigui lluitant l’any vinent per pujar a Primera.\nPunts positius: Salvació matemàtica. Quarta victòria seguida. Novena jornada sense perdre. En els últims sis partits hem sumat 16 punts. Dos partits de tranquil•litat.\nPunts negatius: Autoexpulsió de Mingo. Arbitratge de Pino Zamorano.\nNàstic: Rubén, Óscar López, Abraham, David García, Mingo, Medina, Diop (Miku, m.90), Arpón (David Sánchez, m73), Campano, Adrián (Pinilla, m.78), Moisés.\nGranada 74: José Juan, Ruz (Elvis, m.50), Fagoaga, Fragoso, Cristian Díaz, Alberto, Falcón (Francisco, m.63), Gibanel, Luque, Xisco Nadal, Guerra.\nGols: 1-0, min.6, Abraham; 2-0, min.17, Campano; 2-1, min.40, Luque; 3-1, min.48, Adrián; 3-2, min.81, Luque pen.\nAssistència: 7.229 espectadors en una plujosa tarda al Nou Estadi.\nMontatge d'àudio realitzat per Joan Alfons López


Detenen un lladre multireincident quatre cops en sis dies a Olot i Camprodon - Diari de Girona\nDetenen un lladre multireincident quatre cops en sis dies a Olot i Camprodon\nEls Mossos d'Esquadra l'acusen d'haver entrat a robar en dos domicilis, en un cotxe i de dos trencaments de condemna\neva batlle olot 31.07.2020 | 11:40\nEls Mossos han arrestat el lladre a Camprodon i Olot\nEls Mossos d'Esquadra han detingut un lladre multireincident quatre cops en només sis dies a Olot i Camprodon.\nAl detingut l'acusen d'haver entrat a robar en dos domicilis, a l'interior d'un turisme i de dos trencaments de condemna .\nL'arrestat és un home de 23 anys, de nacionalitat algeriana i amb domicili a Olot i se l'acusa de ser el presumpte autor d'un robatori amb força a interior de domicili en grau de temptativa. Compta amb múltiples antecedents per delictes contra el patrimoni.\nEl primer dels fets es remunta al 25 de juliol, prop de les sis de la tarda, quan una patrulla de seguretat ciutadana va ser requerida per adreçar-se fins a una casa del carrer Roses d'Olot, ja que la seva propietària manifestava que podria haver-hi algú dins.\nQuan els Mossos van arribar al lloc van parlar amb la senyora que havia alertat la policia. La dona estava acompanyada d'un jove que va manifestar als agents que ell estava allí només amb la intencionalitat d'ocupar l'habitatge, una casa de quatre vents perfectament tancada. Els Mossos van fer les comprovacions pertinents i van veure com havien accedit dins la casa a través d'una porta de la part posterior, podent passar per entremig de les barres de ferro fins a l'interior.\nAmb l'ajuda de la propietària els agents van poder recuperar una motxilla que portava el presumpte lladre en el moment dels fets. A l'interior hi havia un ordinador portàtil i la seva funda, dos carregadors de telèfon mòbil i diversos auriculars. Els mossos el van detenir per aquesta temptativa de robatori a Olot.\nEl detingut, que té múltiples antecedents per fets similars, va passar el dia 26 de juliol a disposició del jutjat en funcions de guàrdia d'Olot, el qual en va decretar la seva llibertat amb càrrecs.\nPosteriorment, el dia 30, els Mossos van saber que s'havia perpetrat un robatori amb força a l'interior d'un pis de Camprodon. En aquest robatori el lladre havia accedit per la zona de jardí del pis, havia trencat el vidre de la finestra amb una pedra i havia accedit a l'interior regirant totes les estances.\nEl propietari va denunciar a la comissaria de Ripoll la sostracció del seu ordinador portàtil valorat en 1.200 euros, un ratolí, una funda, dos carregadors, un dispositiu de memòria, i uns auriculars de telèfon mòbil. En data 30 de juliol la Unitat d'Investigació de la comissaria de Ripoll va detenir el jove per aquest robatori.\nLa comissaria d'Olot imputa també a aquest detingut un robatori a interior de vehicle perpetrat la matinada del 28 de juliol al carrer Masmitjà d'Olot. El lladre va trencar el vidre d'un turisme estacionat amb una tapa d'embornal, encara que no va sostreure res del seu interior.\nLa nit del 29 de juliol la Policia Municipal d'Olot va detenir aquest jove per un delicte de trencament de condemna i els mossos de la comissaria d'Olot el van tornar a detenir per un segon trencament de condemna provinent d'una resolució judicial dels jutjats d'Olot.\nEl detingut haurà de passar novament, i en les pròximes hores, a disposició del jutjat competent per la resta de delictes que se li imputen.


Perquè siga una celebració perfecta, posem a la vostra disposició dolços, vins i lots de perfumeria especials este dia.\nOpcions dolços i vi per a compartir el Dia dels Enamorats\nPastís de cor cruixent: amb decoració efecte espill i farcida de crema de xocolate i avellana. Abans de consumir, descongela a temperatura ambient durant dos hores.\nVi Finca Malcriada: vi blanc dolç, molt fàcil de beure perquè té grau alcohòlic baix. Està indicat per a maridar amb tapes, formatges, patés, pasta i ensalades. També amb plats lleugers i peixos.\nCor de xocolate: amb un nou disseny de puzle i sabor de xocolate amb llet. I és sense gluten!\nA les nostres botigues de Sevilla i Canàries, podeu trobar este mateix vi amb un altre embalatge i nom ''Dime que Sí''\nNovetats de Lots de perfumeria per a regalar en este dia tan especial\nLot Rouge: per a ella. Inclou pintallavis mat, espill i pintaungles. Tot en color roig, ideal per a este dia.\nSi t'agrada cuinar i vols sorprendre eixa persona tan especial amb un dinar o sopar diferent, consulta la nostra llista de receptes. Hi ha de tot!


El Canadà, futur gegant petrolier\nEls EUA volen construir un oleoducte gegant per obtenir cru del seu país veí\nMARTA BAUSELLS Actualitzada el 16/12/2011 00:00\n260x366 El Canadà, futur gegant petrolier / TODD KOROL / REUTERS El Canadà, futur gegant petrolier / TODD KOROL / REUTERS\nEl Canadà podria ser la propera Aràbia Saudita. Almenys així ho desitja el país nord-americà i també el seu veí. La regió d'Alberta, situada a la zona central del país, conté una gran quantitat de reserves de petroli que, si s'exploten, podrien convertir el país en la primera zona del món en quantitat de cru. Les operacions per produir-ne ja han començat, com la construcció d'un gran oleoducte que durà el cru fins als EUA. La zona d'Alberta té petroli no convencional, que es troba en sorres asfàltiques o bituminoses, una mena d'asfalt que barreja sorra i petroli. Les xifres posen en perspectiva per què l'extracció de cru a la zona és estratègica.\nLes reserves provades -és a dir, que tenen quasi total probabilitat de ser comercialment viables en el futur pròxim- d'aquest tipus de petroli a Alberta sumen ja 175.200 milions de barrils, només per sota de l'Aràbia Saudita, que en té 262.600 milions -en aquest cas, és petroli convencional-, i Veneçuela, amb 211.200 milions, segons dades l'Agència Internacional de l'Energia. Però, com explica Mariano Marzo, catedràtic i professor de recursos energètics i geologia del petroli a la UB, a Alberta "sabem que se'n poden recuperar, amb el temps, uns 800.000 milions de barrils, i que la quantitat total de petroli que hi ha és de més de 2 bilions de barrils". El petroli extret d'arenes asfàltiques té, no obstant, problemes econòmics i mediambientals importants.\nObres titàniques i més emissions\nAquestes sorres són a una gran extensió boscosa d'uns 140.000 quilòmetres quadrats, al nord i a l'est d'Alberta. L'explotació d'aquest recurs és "molt contaminant des del punt de vista del CO", apunta Marzo: per produir un barril a l'Aràbia Saudita s'emeten uns 550 quilos de diòxid de carboni, mentre que amb el petroli no convencional se n'emeten 100 quilos més per barril. A més, per separar l'asfalt del petroli, s'ha d'injectar aigua calenta: per produir un barril calen entre 2 i 3 barrils d'aigua, "que es treuen de rius de la zona", diu Marzo, i per escalfar-la cal gas.\nTant energèticament com econòmicament, produir un barril d'aquest petroli és molt més costós que un del convencional. L'explotació d'aquest tipus de recursos "comença a ser rendible quan el barril de petroli val entre 50 i 80 dòlars", aclareix l'expert. Al preu actual -als volts dels 100 dòlars- ho seria, però no si caigués.\nTot i això, els plans per explotar Alberta estan en marxa, i es preveu que la producció del Canadà, actualment d'1,2 milions de barrils al dia -relativament baixa-, es dispari. Una de les empreses que ja treballa a la zona és la noruega Statoil, que planeja una expansió de les seves operacions que els dugui a produir 60.000 barrils per dia el 2016. Si una cosa queda clara és que el consum mundial de petroli segueix augmentant: entre el 2009 i el 2010 ho va fer en un 3,2%. Alhora, la producció del convencional va assolir el seu pic el 2006, i "no s'espera que superi la xifra", diu Marzo, de manera els no convencionals seran necessaris per cobrir la demanda mundial.\nI qui més els utilitzarà seran els EUA, que volen construir un oleoducte de 2.700 quilòmetres que durà el cru fins als estats d'Oklahoma i Illinois, amb una expansió posterior que el durà fins a Texas. Aquest novembre, Obama va posposar per al 2013 la decisió sobre si s'engegava el projecte, que ha generat un fort debat. Els republicans al Congrés el volen forçar a comprometre-s'hi aviat.\n"L'impacte ambiental -emissions de CO, mineria, destrucció del paisatge, ús d'aigua i gas- no el compten. El paguem tots. Quan el Canadà va sortir del Protocol de Kyoto [dilluns passat], és perquè no el pensa assumir", afirma Marzo. "El Canadà ha prioritzat l'economia i assegurar l'abastament del seu veí als interessos del món", lamenta. Rafael Sardà, professor de socioecologia a Esade, sosté que en clau internacional aquesta actitud és del tot "irresponsable".\nMarzo afegeix que "Kyoto no és una qüestió de més o menys sensibilitat ambiental, sinó d'un model socioeconòmic que externalitza les seves disfuncions en l'espai -la contaminació s'estén pel planeta- i en el temps -afectarà les generacions futures-". Per als EUA es tracta, a més, d'un projecte geoestratègic clau: alguns lobis parlen de "petroli ètic", que els permetria deixar de dependre dels països àrabs.


L’Hospitalet commemora el Dia Internacional contra l’LGTBI-fòbia\nEs llegeix un manifest, es projecta un documental i es fa una lectura d’un conte\nEn el Dia Internacional contra l’LGTBI-fòbia, avui 17 de maig, l’Ajuntament, a través de l’Oficina LGTBI, ha organitzat diferents activitats per donar suport als col·lectius que pateixen discriminació per raó de diversitat sexual i de gènere.\nA dos quarts de set de la tarda, una persona representant de les entitats participants —Associació per la Llibertat Sexual i de Gènere (ALISE), Bruixes, L’H Orgull— llegirà un manifest contra l’LGTBI-fòbia a la plaça de l’Ajuntament. Un acte al qual assistiran l’alcaldessa de la ciutat, Núria Marín, i la regidora d’Igualtat i Joventut, Laura García Manota, entre altres representants municipals.\nEl manifest va rebre el suport de tots els grups municipals en el darrer Ple de l’Ajuntament del mes d’abril, on es va llegir com a declaració institucional. El text recorda la jornada en la qual l’any 1990 l’Organització Mundial de la Salut va erradicar l’homosexualitat de la seva llista de malalties mentals. El manifest reconeix els progressos realitzats en matèria de diversitat sexual, afectiva, de gènere, així com en matèria de protecció legal i de garantia de drets, però demana “consolidar la ciutat com un espai de respecte a la diversitat sexual, afectiva i de gènere, on cal promoure una visió social i humana més enllà de l’heteronormativitat i el binarisme”.\nPosteriorment, a les set de la tarda, a l’Auditori Barradas, es projectarà el curtmetratge Lesbofòbia, 1 documental i 10 respostes, dirigit per Inés Tarradellas i produït per Creación Positiva.\nTambé demà, dia 18, la Biblioteca Josep Janés ha programat per a dos quarts de sis de la tarda, una activitat LGTBI amb la lectura del conte Orgull de ser com som, amb la narradora Clara Gavaldà.\nL’Ajuntament va aprovar el 2019 el Pla per la diversitat sexual, amb tres objectius principals: sensibilitzar tota la població sobre la diversitat sexual, afectiva i de gènere; prevenir, detectar i atendre les discriminacions i violències per raó d’orientació sexual, identitat de gènere o expressió de gènere, i garantir els drets de les persones LGBTI. Aquest pla es va elaborar amb l’estreta implicació de la Diputació de Barcelona i d’entitats i associacions especialitzades com ALISE, Bruixes o l’Observatori contra l’Homofòbia, i amb la coparticipació de professionals i agents socials de nombrosos àmbits de la vida quotidiana (educació, treball, esports, salut…).


Octubre « 2018 « El blog de l'aula\nCLASSE 30 D’OCTUBRE\nEscrit per jbonet el 30 de Octubre del 2018 a les 15:15 a: SUFICIÈNCIA MATÍ\nAvui bàsicament hem comentat dubtes sobre els deures que hi havia i hem començat a fer l’exercici 5 de la pàg. 168. Per deures, acabeu-lo.\nA continuació hem fet un joc per repassar els diferents tipus de pronoms que substitueixen un complement directe (vegeu-ne un exemple a la foto d’aquesta entrada del blog).\nI, per acabar, gran festa de Castanyada. Com que la majoria heu dit que preferiu celebrar la Castanyada, ho hem fet i en ho hem passat d’allò més bé. Que continuï la festa, perquè de fet la celebració serà demà!\nCLASSE 25 D’OCTUBRE: repàs complement directe i preposició a/en davant lloc físic\nEscrit per jbonet el 25 de Octubre del 2018 a les 11:44 a: SUFICIÈNCIA MATÍ\nAvui hem repassat la substitució pronominal de complements directes. Hem fet l’exercici 1, pàg. 166, i 4, pàg. 168. Per deures feu els exercicis 2, 3 (falta acabar-lo) i 6 d’aquesta unitat 27. Repasseu, si us cal, tota la teoria que trobareu en aquest tema.\nDesprés hem vist l’ús de les preposicions a (davant article determinat: el, la, els, les, o topònims sense article) / en (resta de casos: un, una, uns, unes, algun…) davant de lloc físic. Per practicar-ho hem fet l’exercici 15, pàg. 17, del llibre de Teide.\nFinalment, heu practicat l’expressió oral mentre parlàveu d’aficions i associacions culturals. Al final hem format grups per aficions per fer un exercici relacionat amb aquest tema la setmana que ve.\nCLASSE 23 D’OCTUBRE:\nEscrit per jbonet el 24 de Octubre del 2018 a les 13:47 a: SUFICIÈNCIA MATÍ\nAhir vam corregir el test inicial de pronoms febles. Tot seguit, per grups vau fer memòria sobre el complement directe i després entre tots vam acabar de completar-ne la teoria. Finalment vam practicar-lo amb un exercici.\nVaig comentar alguns errors generals de les expressions escrites sobre els casaments i les vaig tornar corregides.\nCLASSE 18 D’OCTUBRE: apostrofació i contraccions, ser i estar i millora de la precisió lèxica\nEscrit per jbonet el 19 de Octubre del 2018 a les 20:52 a: SUFICIÈNCIA MATÍ\nAhir vam començar repassant l’apostrofació dels articles el i la, i després vam veure l’apostrofació de pronoms febles, la preposició de i les contraccions (Unitat 7 del llibre). Vam fer els exercicis 5, 6 i 9. Per deures, feu el 7 i el 8.\nA continuació, vam parlar del Correllengua, de la Nova Cançó, i vam escoltar i fer un exercici de repàs amb la cançó Què volen aquesta gent, de Maria del Mar Bonet.\nDesprés d’aquests minuts musicals, hem repassat els usos del verb ser i estar i hem comentat l’exercici que hi havia de deures (exercici 5, pàg. 232 i 233).\nFinalment, hem millorat la precisió lèxica en veure parells de paraules que s’assemblen molt i de les quals tot sovint confonem el seu significat, com ara compondre i composar, o gelós i zelós, i hem fet l’exercici 21 del llibre de Teide (pàg. 19).\nPer deures feu l’exercici de pronoms que us he posat al darrere de la cançó.\nEscrit per lponsati el 16 de Octubre del 2018 a les 13:13 a: Elemental matí\nSoc la Lídia Ponsatí i seré la professora dels cursos Elemental 2 i 3 del matí a Cerdanyola. El curs Elemental 2 va començar el dimarts 2 d’octubre i acabarà el dijous 20 de desembre! A continuació, l’Elemental 3 començarà el 8 de gener i acabarà el 21 de març de 2019.\nSi voleu contactar amb mi podeu fer-ho a l’adreça lponsati@cpnl.cat.\nEspero que tingueu un bon curs i que gaudiu d’aprendre la llengua catalana!\nCLASSE 16 D’OCTUBRE: l’apostrofació i els verbs ser i estar\nEscrit per jbonet el 16 de Octubre del 2018 a les 13:10 a: General, SUFICIÈNCIA MATÍ\nAvui primer heu llegit les preparacions dels casaments i n’hem comentat alguns errors. Després hem fet un joc de repàs de la vocal neutra. Havíeu de trobar una paraula amb una vocal neutra que no s’escriu igual que en castellà.\nA continuació, hem vist l’apostrofació i hem fet els exercicis 2 i 4, de les pàg. 41 i 42, de la unitat 7 del llibre El català escrit. Per deures feu els exercicis 1 i 3.\nFinalment, hem vist l’ús dels verbs ser i estar (Teniu la teoria en un requadre a la pàg. 231). Hem fet l’exercici 4 i per deures feu l’exercici 5.\nCLASSE 9 D’OCTUBRE: la vocal neutra\nEscrit per jbonet el 09 de Octubre del 2018 a les 12:34 a: General, SUFICIÈNCIA MATÍ\nAvui hem començat corregint l’exercici sobre l’eina de consultes lingüístiques Optimot. A continuació hem comentat l’exercici 2 de la pàg. 194 del llibre El català escrit. Hem comentat que de vegades hi havia més d’una solució vàlida.\nTot seguit hem vist la teoria sobre la vocal neutra (unitat 2 del llibre). L’hem practicada una mica amb els exercicis 1 i 5, de les pàgines 13 i 14, i hem comentat el 2 i el 3, que són per deures.\nAquí teniu una explicació de l’ortografia de la vocal neutra per a nens però que és bastant gràfica i us pot anar bé:\nA continuació heu fet un dictat en parelles, que s’han format després de trobar l’altra part d’un refrany sobre els casaments (tema de la unitat 1 del llibre de Teide).\nFinalment, hem vist alguns exemples de diaris de llibre i de booktrailers.\nEscrit per jbonet el 09 de Octubre del 2018 a les 11:50 a: LLIBRES\nENTREVISTA A L’AUTORA AL PROGRAMA TOT EL TEMPS DEL MÓN:\nARTICLE SOBRE EL LLIBRE:\nEscrit per jbonet el 09 de Octubre del 2018 a les 11:34 a: General, LLIBRES\nSI VOLEU LLEGIR EL PRIMER CAPÍTOL:\nARTICLES I ENTREVISTES A L’AUTOR SOBRE LA NOVEL·LA:


“El col.lectiu d’aturats del Baix Penedès i l’associació d’aturats “ busquem feina “ de Torredembarr\nEl col.lectiu d’aturats del Baix Penedès es va reunir ahir amb Carmelo Alba i Montse Ferres, com a representants de l’Associació d’aturats “ busquem feina “ de Torredembarra, amb la finalitat d’intercanviar expèriencies, valorar la situació actual de l’atur en les diferents demarcacions, I plantejar possibles accions conjuntes. D’aquesta primera reunió va quedar en evidència la necessitat de fomentar l’auto-ocupació i l’emprenedoria des de les mateixes entitats, com a part d’\nHem estat presents a la reunió preparatoria conjuntament amb diverses entitats i el regidor d'Esports Sr. Ferran Trillas per a la propera Fira d'Entitats del Vendrell. Seguint la nostra dinàmica participativa al Municipi on hi tenim la seu. A les fotografies la companya Mercedes Sierra amb el Sr. Ferran Trillas #elvendrell #ajuntamentdeelvendrell #reunions\nEntesa a la reunió mantinguda entre el col.lectiu d’aturats del Baix Penedès i el regidor d’ocupació de l’Ajuntament de Vendrell Kenneth Martínez Molina a la reunió del dia 02 de febrer. Amb motiu dels projectes que volem desenvolupar en 2016, el Col·lectiu d’Aturats del Baix Penedès, va mantindre a l’Eina una reunió amb el Regidor d’ocupació, en aquesta reunió vam exposar la nostra proposta de fer al mes de Maig al municipi la FES (1ª Fira d’Economia Social del Baix Penede


Sumem amb sostenibilitat - Bodegues Sumarroca\nEls darrers 50 anys s’estima que hi ha hagut un increment en la temperatura d’1ºC i els estudis afirmen que si no es prenen mesures, aquest increment pot ser de 3 a 5ºC l’any 2100. Aquest augment és el resultat de l’impacte dels gasos que tenen efecte hivernacle com el CO2, el meta, l’òxid de nitrogen i els gasos fluorats.\nAmb aquesta reflexió, Sumarroca vol disminuir la petjada de carboni i solidaritzar-se amb el compromís 2020, que consta en que 20 països industrialitzats i emergents, intentin frenar el canvi climàtic.\nSumarroca treballa en la gestió de les emissions a través dels ACO2rds Voluntaris, iniciativa de la Oficina Catalana del Canvi Climàtic, organisme depenent de la Generalitat de Catalunya.\nEl treball de la sostenibilitat l’hem començat a fer a la vinya i l’hem acabat a les oficines, passant pel celler. A mode de resum, les vinyes de Sumarroca ja son 100% ecològiques. Utilitzem abonament 100% orgànic, procedent de la nostra pròpia planta de compostatge; treballem al medi respectuosament, preservem el sòl i el bosc, protegim la fauna autòctona i ens preocupem per la seva repoblació, utilitzem maquinària de baixes emissions i atomitzadors més eficients i amb menys emissions.\nD’altra banda, al celler utilitzem coadjuvants d’ús natural, reduïm l’ús de sulfurós i eliminem les terres de filtració. A més, recuperem els tartrats generats durant l’elaboració, reduïm l’ús de productes de sosa mitjançant la recuperació i fem recollida selectiva de cartró, plàstic, metall, fusta o tinta d’impressores.\nAquestes accions les ampliarem properament amb articles monogràfics en aquest mateix blog.


Ni el mal temps allunya els visitants del Temps de Flors | J. Nadal / D. Vilà | girona | Societat | El Punt Avui\nNi el mal temps allunya els visitants del Temps de Flors Ni el mal temps allunya els visitants del Temps de Flors Ni el mal temps allunya els visitants del Temps de Flors Ni el mal temps allunya els visitants del Temps de Flors + Ni el mal temps allunya els visitants del Temps de Flors E-mail\nUna terrassa plena de gent, en aquest cas al carrer de la Força, dilluns passat D. VILÀ.\nNi el mal temps allunya els visitants del Temps de Flors Ni el mal temps allunya els visitants del Temps de Flors Ni el mal temps allunya els visitants del Temps de Flors Ni el mal temps allunya els visitants del Temps de Flors Ni el mal temps allunya els visitants del Temps de Flors E-mail\nJ. Nadal / D. Vilà - girona\nEl sector de l'hostaleria es mostra optimista sobre l'ocupació que hi haurà aquest cap de setmana, l'últim de la mostra Girona, Temps de Flors. Després d'un cap de setmana, el passat, amb una ocupació hotelera de pràcticament el 100% i un dilluns i dimarts de prop del 75 o 80%, la pluja de dimecres i dijous i les males previsions meteorològiques que hi havia per aquest cap de setmana feien témer moltes anul·lacions.\nSegons la regidora de Comerç i Turisme de l'Ajuntament de Girona, Coralí Cunyat, aquests temors no s'han confirmat. Tot i algunes anul·lacions, la previsió d'ocupació continua sent alta: “Dilluns i dimarts va ser espectacular l'afluència de visitants. És veritat que dimecres i dijous hi va haver una frenada a causa de la pluja, però les previsions del temps pel cap de setmana han millorat i, a hores d'ara, encara estem rebent trucades per fer reserves.” Cunyat preveu que, si es confirmen els últims pronòstics meteorològics, la ciutat es tornarà a omplir, com ja va passar el cap de setmana passat. Tot i que la primera aproximació al nombre de visitants no es farà fins d'aquí a uns quants dies, la regidora va dir que l'oficina de turisme va batre dissabte passat el rècord de persones ateses.\nFlors, de dia i de nit\nTal com ja es va fer dimecres, avui Temps de Flors celebrarà també una jornada intensiva en què els museus de la ciutat i les exposicions florals estaran oberts fins a la mitjanit. Al llarg de tot el dia hi ha previstos concerts de les escoles de música, de l'A Capella Festival i del cicle de concerts florals. A les deu de la nit, es projectaran a la façana de l'ajuntament imatges dels quatre museus municipals.\nRobatoris al carrer Migdia\nEls comerciants del carrer Migdia van denunciar ahir que diverses nits alguns brètols han robat o malmès els elements florals que havien instal·lat per a la mostra floral. En concret, es tracta de pneumàtics pintats amb flors que han instal·lat alguns botiguers. Un d'ells, Carles Falcó, lamenta les bretolades “perquè la iniciativa ha fet créixer l'exposició de flors i la ciutat, i n'estem contents perquè ha fet venir gent”. S'ha alertat els municipals d'aquestes bretolades.\nd'ocupació van tenir els hotels de Girona dilluns i dimarts; la previsió és vorejar el 100% el cap de setmana.


Maria Lluïsa Amorós participarà al club de lectura per a avis | Reusdigital.cat diari de Reus. Notícies i actualitat del Camp de Tarragona\nMaria Lluïsa Amorós participarà al club de lectura per a avis\nSerà divendres a la la residència de l'ICASS, al passeig Mata\n18 d'Abril de 2013, per Redacció\nAmb motiu de la pròxima diada de Sant Jordi, l’escriptora reusenca Maria Lluïsa Amorós participarà demà divendres, 19 d'abril, com a convidada a la sessió del club de lectura per a avis que es realitza cada divendres a la residència d’avis de l’ICASS, al passeig de Mata. A partir de les 11 del matí, Amorós comentarà aspectes del seu llibre 'Dietari secret', que s’ha llegit en les darreres setmanes en aquest club de lectura.\nEl club de lectura per a avis de la residència de l’ICASS funciona de manera que dues voluntàries de la Biblioteca Central de Reus llegeixen en veu alta fragments d’un llibre a un grup d’una desena d’àvies d’edat força avançada que, per diferents motius, ja no poden llegir malgrat haver tingut aquesta afició durant la seva vida.\nLes dues voluntàries estan vinculades a les activitats de la Biblioteca Central i presten una part del seu temps fent lectures cada divendres a la residència d’avis del passeig Mata. Aquest club de lectura funciona des d’octubre de 2010 i durant aquest temps també ha tingut com a convidats els escriptors reusencs Xavier Amorós i Andreu Sotorra.\nA la BCR es troben en actiu altres clubs de lectura, com ara el de lectura en anglès, el de lectura de còmics o el d’autors locals. El regidor de Cultura i Joventut, Joaquim Sorio, ha destacat la funció de foment de la lectura que desenvolupen els clubs en actiu a la BCR i en especial ha valorat el paper del club de lectura per a avis com "un suport indispensable per a unes persones que ja no poden gaudir de la lectura per si sols". Al mateix temps, Sorio ha agraït la tasca de les persones que participen voluntàriament a les activitats de la Biblioteca Central Xavier Amorós i n’ha destacat "la predisposició a oferir un servei desinteressat a la comunitat i a la resta de la ciutadania".\n1El llibre de la reusenca Coia Valls, entre els 25 més venuts per Sant Jordi\n2Espinosa i Sánchez Piñol despunten per Sant Jordi\n3Els tarragonins es mantenen fidels a la tradició de Sant Jordi\n4L'essència de Sant Jordi per damunt de tot\n5Llibres a canvi d'una donació de sang a Reus, Tarragona i Tortosa


Llibret Festa Major Breda 19. by Exito Publicidad . com - Issuu\nEls dies a poc a poc s’escurcen, la calor minva la seva virulència i el calendari ens indica l’ocàs de l’estiu. Toca passar pàgina però encara ens queda una última bala dins del revòlver abans de tornar a la tan denostada però imprescindible normalitat. Ja tenim aquí la nostra estimada Festa Major, la festivitat més grossa de les que es fan i es desfan a la nostra mil·lenària vila. Aquests dies que s’albiren, plens de joia i alegria, son moments propicis perquè el sentiment i l’orgull de ser bredenc surti a relluir sense mitges tintes ni falses modèsties. Com sempre, us emplacem des d’aquestes línies, no només jo sinó tot l’Equip de Govern que tinc l’enorme plaer d’encapçalar, a participar activament de les activitats que es duran a terme al llarg d’aquestes alegres jornades. L’escalf i la participació de la nostra gent, dels nostres veïns, amics, familiars, coneguts; en fi, de tots nosaltres només fa que engrandir la nostra festa i omplir-nos a tots plegats el cor de satisfacció per la feina feta. Bredencs i bredenques, us necessitem de manera activa per fer d’aquesta festa una explosió de joia i amistat envers nosaltres mateixos. Siguem partícips d’una festivitat que ens uneix i ens interpel·la per continuar teixint complicitats entre tots nosaltres,grans i petits, alts i baixos; en una única comunitat que és Breda. Demostrem-nos del que som capaços, demostrem a tothom el potencial de la nostra vila. També us necessitem fermament en la defensa dels espais lliures d’agressions sexuals. Com bé sabeu, Breda disposarà de punts lila durant tota la Festa Major d’enguany, així com d’un protocol en cas d’agressió sexual. Aquesta tasca és una missió compartida per tots, a tots ens interpel·la el deure de treballar per unes festes sanes i lliures d’agressions sexistes. No podem permetre certs comportaments a les nostres festes i entre tots ho aconseguirem. Demostrem-nos, altra volta, que som capaços i capaces de fer-ho. Un cop dit això us animo a no quedar-vos a casa, a sortir al carrer i a gaudir de les múltiples propostes que enguany us hem preparat, amb un somriure als llavis i amb una actitud constructiva, respectuosa i festiva. Gaudim, ballem i fem l’animal; però amb seny, pel bé de tots. Només em resta desitjar-vos a tots i totes una bona festa major i que xalem tots plegats en aquests dies de goig, despreocupacions i festiva actitud.\nMOLT BONA FESTA MAJOR, BREDENQUES I BREDENCS!\nL´equip de BALSAMAR us desitja una BONA FESTA MAJOR www.contraincendiosbalsamar.com comercial@balsamar.com\nBALSAMAR SERVICES 2000, S.L. Francesc Layret 28-32 bajos 1 Pol. Ind. Pla d’en Boet 08302 Matarò – Barcelona Tel. 937 586 078 / 609 376 278\nCom cada any arriba la Festa Major al nostre poble. La Festa Major de Breda! Uns dies en els que tothom surt al carrer a gaudir i participar dels diferents actes que la formen, pensats per i per a que tothom tingui el seu espai i el seu moment d’alegria i xerinola.\nDes de la Comissió de Festes treballem durant tot l’any per a que quan arribin els dies de la Festa Major tothom s’ho passi el millor possible i comparteixi amb nosaltres l’alegria i l’orgull de pertànyer a la Vila de Breda. Són moltes hores i molts dies de treball desinteressat i voluntari per a que tothom passi uns dies inoblidables. No obstant, ho fem amb ganes i amb empenta.\nPer a arribar al nostre objectiu no estem sols. Per aquest motiu volem donar les gràcies de tot cor a tothom qui aconsegueix que la Festa Major sigui possible any rere any: tant de qui organitza els actes com tots els bredencs i bredenques qui participen d’ells. Volem recordar que la Comissió de Festes està oberta a tots aquells que hi vulguin formar part o bé que vulguin aportar idees noves, us necessitem i sereu benvinguts. Ens agradaria recuperar l’esperit de la Festa al Carrer, tornant a organitzar les Festes Majors dels anys 90, tot un referent en participació popular. Per primera vegada a la Festa Major, enguany els actes de nit comptaran amb un punt lila d’informació, ajuda i suport, molt important en els temps que vivim. No dubteu a demanar informació o ajuda en cas de necessitat. I recordeu:\nNO ES NO PROU VIOLÈNCIA\nDe ben segur que amb la germanor i el respecte de tots plegats tornarà a ser un any més una Festa Major plena d’alegria i moments inoblidables. La Comissió de Festes de Breda us desitja una\nBenvolguts Bredencs i Bredenques, som L’ADF de Riells del Montseny (Agrupació de Defensa Forestal), entitat fundada l’any 2007. Som un grup de 17 voluntaris que ens dediquem bàsicament a la prevenció i extinció d’incendis forestals, disposem de dos vehicles pick-up equipats amb motobomba i dipòsit de 500 litres d’aigua i també una cuba de 8.000 litres per a l’extinció d’incendis o col.laborar amb els bombers en tot el que està al nostre abast. A l’hivern quan el risc és més baix fem les tasques de prevenció: arranjament i neteja de camins, punts d’aigua per càrrega de helicòpters i revisió i manteniment dels hidrants, acció que aquest 2019 s’ha ampliat a tot el terme municipal de Breda. Permeteu-nos insistir molt en que la nostra millor defensa és una bona prevenció per evitar grans desastres, per això us volem demanar la màxima col.laboració i conscienciació sobretot a les zones més properes al bosc. Ajudeu-nos a conservar l’entorn natural que es bàsic per a la nostra supervivència. L’ADF us desitja una molt BONA FESTA MAJOR. En cas d’emergència trucar al Ricard:636.417.345 o Jaume:649.043.913\nFUNDACIÓ ONCOLLIGA Des de la Fundació Oncolliga de Breda, us desitgem una bona Festa Major i us recordem que ens podeu venir a visitar el primer diumenge de cada més a “Els encants de Breda” al mercat municipal.\nC/ MossĂ¨n Pere Prats, 7- Breda\nBenvolgudes bredenques i bredencs, des de l’AMPA Escola Montseny us desitgem que passeu uns dies ben divertits i en bona companyia per a aquesta Festa Major 2019. Aprofitem l’ocasió per agrair a famílies, alumnes i equip docent de l’Escola Montseny el vostre suport, la confiança que ens feu i la vostra participació i col.laboració. Us assegurem que continuarem treballant per millorar la qualitat i l’experiència educativa a la nostra escola. Treballem dia a dia durant tot el curs per fer-ho realitat, intentant fer-ho de la millor manera possible, braç a braç amb l’equip docent i vosaltres, les famílies, per tal d’aconseguir-ho. Aquest any hem ofert xerrades, hem adquirit material electrònic per al centre, preparat festes... Però encara es pot fer molt més.\nDes de l’AMPA creiem en el feminisme i la seva imprescindible aportació per aconseguir una societat millor, i l’escola no pot quedar-ne al marge. Per això, ens hem proposat el repte de treballar per erradicar les desigualtats, conscienciant l’alumnat, l’equip docent i les famílies amb l’objectiu de construir una societat més justa i equitativa, mitjançant la formació en coeducació, una eina bàsica per construir un nou model de ciutadania que ha de fer possible la participació i el desenvolupament de totes les persones. A més, la coeducació comporta la promoció d'una educació que potencia la igualtat real d’oportunitats i l’eliminació de tota mena de discriminació per raó de sexe, així com la integració de forma explícita i amb continguts d’aprenentatge de la perspectiva de gènere. Esperem que aquest nou objectiu us sembli tan necessari com a nosaltres.\nDes de l’AMPA valorem la vostra opinió, les vostres propostes, per això, si voleu contactar amb nosaltres, ho podeu fer a ampaescolamontsenybreda@gmail.com Famílies, alumnes i equip docent de l’Escola Montseny, bredencs i bredenques… QUE PASSEU UNA MOLT BONA FESTA MAJOR!!\nBODEGA CAN VIÑAS\nVins Caves Licors\nC/ Major 45 08476 La Batllòria 93 847 02 11\nEstètica Terapèutica Facialista (Lifting natural)\nDiatermia, Equilibra i Regenera\nCOSMÈTICA ORGÀNICA Pl. de l´Esglèsia, 3 - BREDA - 17400 Tel. 972 871 720 Hores convinguedes\nSant Iscle, 55 - 17400 Breda Tel. 972 160 684\n628 51 82 74\nBRAM - Breda Acció Musical\nEl BRAM és una entitat sense ànim de lucre amb un objectiu principal: la protecció i difusió de les bandes i músics de l'escena local i l'organització de concerts tant amb músics de l'escena local com d'altres indrets. Qui formem part de l'entitat ho fem perquè estimem la música i volem fer-la arribar a altra gent per a que la sentin i la valorin. Tenim entitats referents de l'escena, com‘l'Atzavara (Sant Feliu de Guíxols),‘So'R'oll’(Vidreres),‘Inzivic (Sant Feliu de Codines), l'associació Apaga la Tele (Sarrià) o Som del Monseny (Santa Maria de Palautordera), a les quals volem agrair el fet d'ajudar-nos a decidir a donar el pas de crear l'entitat compartint com a valor comú la estima per la música. No fem distincions entre les bandes, tant locals com foranes, conegudes o emergents, a totes les tractem per igual. No ens tanquem en un estil concret de música. Som oberts a molts estils musicals. Parlem-ne i segur que ens entendrem.\nL'entitat intenta donar una alternativa lúdica al poble de Breda i dinamitzar tots els serveis que puguin veure's vinculats directa o indirectament a les activitats del BRAM: restaurants, allotjaments, comerç, etc.\nPer acabar només dir-vos que el BRAM està obert a tothom que estimi la música així que no dubteu en contactar-nos si en voleu formar part. Com més millor! QUE PASSEU UNA BONA FESTA MAJOR I PREPAREU-VOS PER GAUDIR AL MÀXIM! bredaacciomusical@gmail.com http://www.instagram.com/breda_accio_musical http://www.facebook.com/pg/BRedaAccioMusicalBRAM/\nTel. 93 847 05 22 - Mòbil 620 570 691 josepcodina.electromecanica@gmail.com C/ Montnegre, 33 Pol. Sud-Oest 17404 Riells i Viabrea\nGarden GARDEN CENTER Servicio de Rediseño de Jardines\nVIVERO Venta y Exposición de Árboles Ctra. Hostalric/St Celoni (C-35) Km 64,1 08470 Sant Celoni (Barcelona) SPAIN\n(TEL) (+34) 972 871 451 (FAX) 972 871 452\nCORREFOCS I ESPECTACLES\nBANDA DE CORREFOCS\nBANDA DE BATUCADA\nSi voleu participar amb nosaltres en qualsevol de les nostres seccions posa’t en contacte amb nosaltres a través:\nHola estimats vilatans i vilatanes. Soc la Maria Sarsanach l'encarregada de Can Tothom. Can Tothom és un espai del Centre Cívic a on es practica i s'ensenya a fer puntes de coixí amb la técnica de boixets, també a pintar i fer diversos treballs manuals. Normalment hi ha una trentena de persones que hi assisteixen un o dos cops per setmana. A voltes ens haureu vist a la Fira d'Entitats o també quan hem exposat els nostres treballs als Forns. Tot sovint assistim a trobades de puntaires que es fan arreu de la província de Girona i també a alguns pobles de Barcelona. Sempre hi anem en representació de la nostra Vila. Moltes persones estem abonades a la Associació de Puntaires de Girona que edita una revista en la que també hi figuren fotografies d'alguns dels nostres treballs. Aprofito l'avinentesa per saludar-vos cordialment i desitjar-vos una bona Festa Major.\nTel. 972 87 09 23\n8 Places Adaptat per movilitat reduïda Recuperacions, Diàlisis Viatges concertats T. 626 493 913 Aeroports Empreses, Festes raugetaxirv@gmail.com\n17404 Riells i Viabrea (Girona) Ctra. de Batllòria a Breda\nArquitecte Tècnic Project Manager\nTreballs en serralleria, ferro, inoxidables, soldadures d´alumini, muntatges i manteniments d´empreses Ctra. d´Arbúcies, 84 A - 17400 Breda (Girona) Tel. i Fax 972 160 001 - info@nasillard.com\nL’Associació de Veïns Vilatans de Breda neix l’any 1990 amb el propòsit d’enfortir lligams entre les persones del nostre poble. La nostra trajectòria ha comptat amb diverses activitats culturals, esportives, socials i de lleure. En podem destacar el Concurs de Pintura Ràpida, dins el marc de la Festa Major i que aquest 2019 celebra la 17a edició. Aquest octubre també organitzem la 21a Marxa a Breda, una cursa amb finalitats solidàries que vol fomentar l’esport, les relacions entre persones i la cura animalista. Col.laborem amb el projecte de La Marató i amb les entitats de la nostra vila per així emprendre iniciatives d’interès general comú. Volem donar veu a les inquietuds dels bredencs i sempre estem oberts a noves propostes. Ens podeu escriure a aavvb@hotmail.es US DESITGEM UNA MOLT BONA FESTA MAJOR 2019!\nCOLLA SARDANISTA DE BREDA Un any més arriba la Festa Major a Breda i és per això que la Colla Sardanista de Breda desitja a tots els bredencs/ques i a totes les persones que durant aquests dies estiguin a la nostra vila, que gaudeixin d’una bona Festa Major 2019. Aprofitem per informar-vos que, el segon diumenge d’abril de 2020, es celebra el 43è Aplec de la Sardana de Breda, us hi esperem.\nDIUMENGE 1 FUNDACIÓ ONCOLLIGA DE BREDA organitza com cada 1er diumenge de mes “ELS ENCANTS DE BREDA” al Mercat Municipal\n20:00h: PREGÓ DE FESTA MAJOR a càrrec de l’actriu catalana Anna Bertran. Col.labora habitualment al Polònia de TV3 Lloc: Plaça de la Vila 19:30h: “CERCAGATS”. S’informarà en programes a part\n20:00h: CLUB PATÍ BREDA organitza el Torneig Vila de Breda d’Hoquei (triangular de veterans) Lloc: Poliesportiu Municipal 21:30h: SOPAR POPULAR. S’informarà en programes a part Organitza: Comissió de Festes\n22:30h: NIT DE ROCK. BRAM presenta l’actuació especial de BENITO KAMELAS i les bandes locals LA CLAVE, A DESTIEMPO ROCK i DULLBOOZER. Fi de festa amb GERMANS VILÀ DJ’S Organitza: BRAM -Breda Acció Musical-\nDISSABTE 7 07:30h: CAMINADA DE FESTA MAJOR Sortida: Davant local del CEB Organitza: Centre Excursionista de Breda\n09:00h: BOTIFARRADA POPULAR al barri Veïnat de Santa Anna Lloc: Final C/Sant Francesc Organitza: Veïns del Veïnat de Santa Anna\n09:00h: CLUB PATÍ BREDA organitza el Torneig Vila de Breda d’Hoquei (partits de totes les categories tot el dia) Lloc: Poliesportiu Municipal\n11:00h: PLANTADA DE GEGANTS i CERCAVILA pel centre del poble fins a la Plaça Lluís Companys Lloc: Plaça de la Vila 11:30h: ROCÒDROM AMB TIROLINA I LUDOTECA Lloc: Plaça Lluís Companys 16:30h: GUERRA DE GLOBUS D’AIGUA Lloc: C/Barcelona, Plaça Dr. Rovira Organitza: Veïns del Barri de l’Embús\n17:30h: FESTA DE L’ESCUMA al barri del Camp de Futbol Vell Lloc: Final C/Dolors Callol Organitza: Veïns del Camp de Futbol Vell 18:30h: HAMBURGUESES al barri del Camp de Futbol Vell Lloc: Final C/Dolors Callol Organitza: Veïns del Camp de Futbol Vell\n20:00h: MONÒLEG “HOMES” a càrrec de Mayte Carreras Lloc: Piscines Municipals Organitza: Dones de Breda\n22:00h: GRAN CORREFOC Organitza: U9-7KOU Recorregut: Plaça Dr. Rovira, C/Prat, Pati de l’Abadia, Corredor Negre, Plaça del Convent, C/Capellans, C/Nou, Plaça de la Vila, Plaça de l’Església, C/Rovira, C/Església, Bassa del Molí\n00:00h: NIT SENSE NIT amb LA BANDA BIRUJI, ADRIÀ ORTEGA i DJ MARVIN. Posteriorment CERCAVILA pel poble amb una xaranga Lloc: Cercle Bredenc Organitza: Comissió de Festes\n07:30h: XOCOLATADA POPULAR al C/Sant Salvador Organitza: Veïns Carrer Sant Salvador\n08:00h: 17è CONCURS DE PINTURA RÀPIDA Inscripcions: de 08h a 2/4 de 10h a la Plaça de la Vila Recepció de quadres fins a 2/4 d’1 del migdia Lliurament de premis a 2/4 de 2 del migdia al Centre Cultural “Els Forns” Lloc: Plaça de la Vila Organitza: Associació de Veïns Vilatans de Breda 09:00h: SARDINADA POPULAR al Barri de Dalt Organitza: Veïns del Barri de Dalt\n11:00h: JUGACIRC. Un tastet del món del circ per a nens, nenes, joves i adults Lloc: Plaça Lluís Companys Organitza: Comissió de Festes\nDIUMENGE 8 11:00 a 14:00h: COUNTRY Lloc: Plaça del Convent Organitza: Country Breda\n12:00h: MISSA SOLEMNE I OFRENA FLORAL. Amb l’assistència del pubillatge i autoritats i la participació de l’orquestra LA PRINCIPAL DE BANYOLES Lloc: Església Parroquial de Breda 12:30h: SARDANES amb l’orquestra LA PRINCIPAL DE BANYOLES Lloc: Plaça de la Vila 18:00h: CONCERT DE FESTA MAJOR amb l’orquestra LA CHATA Lloc: Cercle Bredenc 20:00h: BALL DE FESTA MAJOR amb l’orquestra LA CHATA Lloc: Cercle Bredenc\n21:00h: COUNTRY. Classe guiada de country per a principiants a càrrec del veí Isidre Bassi “Go Cat Go” Lloc: Plaça del Convent\n21:30h: CONCURS DE KARAOKE a càrrec de Fernando i Marta Inscripcions fins el dia 7 al Bar Acuàrium, Repunt i Îris Perruqueria i Esthètic Hi haurà 2 categories: infantil fins a 12 anys i adults a partir de 13 anys. El jurat puntuarà interpretació, veu, expressivitat i caracterització del tema. Durant les deliberacions del jurat hi haurà una nova classe de Country “No rompas más...” Repartiment de premis dels col.laboradors: Bar Acuàrium, Bistro Wolperdinger, Sant Dimoni, Bar 33, La Caixa i Forn de pa Arnau. Fins les 00:30h Karaoke per als atrevits, després magnífica “Pinyata” creada per la veïna Patricia Vergara\nPresenta: Isabel Méndez Lloc: Plaça del Convent Organitza: Barri del Xivarri Col.labora: Ajuntament de Breda 00:00h: NIT JOVE. DISCO MÒBIL Lloc: Cercle Bredenc Organitza: Comissió de Festes\n10:00 a 14:00h: FESTA AQUÀTICA a les Piscines Municipals\n17:00h: FESTA INFANTIL I BERENAR per a la mainada. Animació a càrrec de JAUME BARRI Lloc: Ctra. d’Arbúcies (espai d’aparcament davant del Bar Can Salva) Organitza: Gran Barri\n19:00h: CURSA DE PATINETS Lloc: Zona Escoles Organitza: U9-7KOU Cal portar patinet i les corresponents proteccions. Inscripcions a partir de les 18:30h 20:30h: TEATRE. Comèdia màgica “TOT PER UN BARRET” Lloc: Plaça Lluís Companys Organitza: Comissió de Festes 22:00h: ESPECTACLE LÀSER SHOW Lloc: Plaça Lluís Companys Organitza: Comissió de Festes\n11:00h: HOLI FESTIVAL Lloc: Plaça Lluís Companys Organitza: Comissió de Festes\n17:00h: ANIMACIÓ INFANTIL a càrrec del grup ROVELL DE L’OU amb l’espectacle “ABRACADABRA” Lloc: Plaça de la Vila 20:00h: HAVANERES i Rom Cremat amb el grup NORAI Lloc: Piscines Municipals\n22:30h: CONCENTRACIÓ a la Plaça de la Vila CERCAVILA DE GEGANTS I GRALLERS DE BREDA Recorregut: Plaça de la Vila, C/Nou, Ctra. d’Arbúcies i pujada al Turó de Santa Anna 00:00h: ENLAIRADA de la SENYERA i lectura del Manifest Organitza: Ajuntament de Breda Col.labora: Colla de Geganters i Grallers de Breda\n01:00h: NIT DE FESTA amb els grups PORTOBELLO, STROMBERS i Tribut JAKE AL REY amb Pere Fugarolas i Miguel Micaelo Lloc: Cercle Bredenc Organitza: Comissió de Festes\n09:00h: XV TROBADA DE MOTOS HISTÒRIQUES. Passejada pel poble i exposició de motos a la Plaça de la Vila\nOrganitza: Amics de les motos històriques de Breda Col.labora: Ajuntament de Breda\n11:00h: ACTE INSTITUCIONAL de commemoració de la Diada Nacional de Catalunya OFRENA FLORAL al monument de Mossèn Pere Ribot Lloc: Plaça de l’Església 11:30h: VERMUT POPULAR al Pati de l’Abadia Organitza: Secció Local d’ERC Breda\n09:00h: DIA DE LA MOBILITAT. Lloc: Plaça de la Vila\n15:00h: 15è CAMPIONAT DE BOTIFARRA Inscripcions a partir de les 15:00h. A les 16:00h començament de les partides Lloc: Can Xifré (Pistes de petanca, darrere del Poliesportiu Municipal) Organitza: Jordi León Col.laboren: Ajuntament de Breda, Recreatiu Petanca Bredenc i Club Petanca Breda\n20:00h: ACTE EN RECORD DELS FOCS DE 1994 Lloc: Centre Cívic 1 d’octubre\n21:00h: XXVè SOPAR DE LA FUNDACIÓ ONCOLLIGA DE BREDA. S’informarà en programes a part\nCENTRE CULTURAL I D’INFORMACIÓ TURÍSTICA ELS FORNS Exposició permanent de la terrissa de Breda Exposició “17è Concurs de Pintura Ràpida” del 8 al 29 de setembre. Organitza: Associació de Veïns Vilatans de Breda Horari dissabtes: de 09:30 a 13:30 i de 16:00 a 19:00 Horari diumenges: de 09:30 a 13:30 Entrada gratuïta MUSEU MUNICIPAL JOSEP ARAGAY Exposició permanent de l’obra de l’autor Horari dissabtes: de 09:30 a 13:30 i de 16:00 a 19:00 Horari diumenges: de 09:30 a 13:30 Entrada gratuïta www.museuaragay.cat NOTES:\n- L’organització es reserva el dret, si fos necessari, a modificar o suspendre actes de la programació. - En cas de pluja se suspendran els actes a l’aire lliure. - En el moment de la celebració del correfoc fóra convenient haver retirat els vehicles que es trobin al llarg del recorregut - Per participar al correfoc es recomana portar roba de cotó de màniga llarga, barret i protegir-se els ulls i la cara - La UE Breda informarà dels horaris dels partits en programes a part - Tots els actes de la Festa Major seran gratuïts excepte el sopar popular i el “Cercagats” - L’Ajuntament de Breda agraeix la col.laboració de totes les persones, veïnats i entitats que fan possible la Festa Major\nPER LA FESTA MAJOR, PENJA LA SENYERA AL BALCÓ!! Organitza i patrocina la Festa Major:\nAjuntament de Breda Àrea de Festes\nComissió de Festes de Breda\nSeguint una de les finalitats dels Estatuts de l’entitat portem a terme diferents actes, alhora que donem també suport als organitzats per l’Ajuntament i alguna entitat del poble. Al llarg de l’any 2018, a la Sala Gran més de 30 activitats s’hi han portat a terme. Destacar a més l’exposició “BREDA BALLET POPULAR” presentada per Joaquim Mayugo i visitada per més de 333 persones i la 7ª Exposició de PESSEBRES, fent memòria a la persona d’en Joan Miquel, antic president, i agraint molt especialment al Sr Ferrer de Castellar del Vallès l’aportació que va fer entre d’altres pessebres el del Castell de Cardona. Van ser un total de 19 Pessebres de 13 expositors i va ser visitada per mes de 549 persones. Per cinquè any, vam portar a terme el CONCERT DE NADAL, conjuntament amb l’entitat Dones de Breda. D’aquest 2019, cal destacar el curset d’ensenyament de ballar sardanes del 15 de febrer al 5 d’abril seguit per més de 38 persones inscrites. L’obra de teatre GIGOLÓ EXPRÉS, el concert MÚSICA DE MUSICALS i el juliol el SOPAR REVETLLA. Agrair el suport que donen a tots els actes els Srs. socis/sòcies i també tots els bredencs i bredenques. Des de la Junta Directiva del Cercle Bredenc animem a participar a tots els actes que s’organitzin per la Festa Major, fem-la el més lluïda possible. A gaudir de la Festa... que sigui per molts anys!!!\nTambé serveis per a: Recuperacions, Diàlisi, Radioteràpia, Aeroport... Paqueteria urgent a tota Europa Servei 24h Tel. 609 572 522 Preus especials per a 3ª edat ferran.garcia.fg @ gmail.com Vehicle amb 8 places\nTapisseria •Cortines •Catifes•Tendals\nTa isseria C\nortines i ecoració\nMosquiteres•Distribuidor de flex Plaça Dr. Rovira, 22 17400 BREDA ( GIRONA)\nTel. 972 87 04 03 / 644 313 972\n30 (de 9 a 21 h)\nMatins de 10 - 14 h Tardes de 16 - 20 h Dijous tarda tancat Dissabte de 10 - 13 h\nTel. 616.615.966 (hores convingudes) C/ Lleida nยบ 10 maria_alaman@icab.cat 17400 - BREDA (GIRONA)\nHorari de Dilluns a Divendres de 7 a 22 h Dissabtes de 9 a 13 h\nFITNESS i MUSCULACIÓ, AERÒBIC (tonificació, càrdio-box, fit-ball, tbc, gac...) PILATES i CORRECTIVA, ZUMBA, MUAY-THAI, KICK BOXING INFANTIL ESPINNING (matí i tarda), SAUNA, SOLARIUM VERTICAL QUIROMASSATGE, SHIATSU, REIKI\nPol. Ind. Can Guilleumas - 17400 BREDA - T. 972 160 587 / 607 160 587\nun petit festival de circ amb ganes de\ncrĂŠixer amb la forĂ§a del poble.\nUs convidem a tots a participar ja sigui de pĂşblic, com a voluntaris o com a patrocinadors!!\nPodeu posar-vos en contacte per participar a: diadelcirc.breda@gmail.com\nV àlid exclusivament\nC/ Sant Antoni, 16 Baixos - 17400 BREDA (Girona) e-mail: miguel.romero1612@gmail.com 638 847 806\nen depilaci ó làser\n645 979 232\nPROTECCIÃ“ CIVIL DE BREDA\n620 510 260\ni properament nou ESPAI CULTURAL fem paninis, sandvitxs i pizzes\nObert de 8 a 14 i de 17 a 21h info.heura@gmail.com\nBenvolgudes bredenques i bredencs, Tornem a estar de Festa Major! Per això, un any més, l’Associació de Dones de Breda està present en els actes del nostre poble. La Festa Major arriba per gaudir-la i hem d‘aprofitar totes les activitats que s’organitzen des de les diferents entitats i des de l’Ajuntament i fer de Breda un poble alegre, festiu i unit. Des de l’última Festa Major hem celebrat diferents actes culturals i socials, com sortides al teatre, actes per a denunciar i condemnar la violència de gènere, actes a benefici de “La Marató” de TV3, el Pessebre Vivent i la celebració del Dia de la Dona amb un gran sopar. Des de la Junta de l’entitat estem molt satisfetes de la feina feta i per això, tenim molta energia per seguir organitzant activitats per a tots vosaltres. Desprès de l’èxit del monòleg de l’any passat, on vam passar una estona divertida, aquest any presentem un nou monòleg: “Homes!” a càrrec de Mayte Carreras, nascuda a Barcelona, que amb una llarga trajectòria sobre els escenaris ha aconseguit ser una de les humoristes més seguides. Aquest acte es durà a terme el dissabte dia 7 de setembre a les 20h a les piscines municipals Esperem que us agradi tan o més que l’any passat i vingueu a gaudir d’aquest acte de la Festa Major. Bona Festa Major!!\nJunta de les Dones de Breda\nMés de 30 anys fent viatges\nAmb 30 anys d’experiència en el món del viatge, ens posem a la vostra disposició per ajudar-vos a crear i preparar les vostres estades, excursions i viatges per a clients particulars, grups i colles i tot tipus d’entitats.\nCONSULTEU LES PROMOCIONS DE CIRCUITS AMB RESERVA ANTICIPADA VIATGES AMB GRUP I GUIA ACOMPANYANT C/ Sant Dalmau, 17 bis - 17430 Santa Coloma de Farners - Girona www.novesrutes.com Telf: 972 877 485 / 972 841 027 / 972 843 126\nExcavacions Lluis Illa i Fills Àngel Guimerà, 33 Breda 17400 - Girona exc.lluispla@hotmail.com\nMoviments de terres Construcció de murs de rocalla i de formigó Servei d´obra pública Més de 30 anys al seu servei www.exclluispla.wixsite.com/breda\nREVISTA i RADIO DISSENY i IMPRESSIO\nGRAVACIO I PRODUCCIO D ANUNCIS DE RADIO\nLluis 629 389 088 Ivan 665 438 405 Adrià 669 786 184\n649 61 88 67\nCREACIO D IMATGE COORPORATIVA\nFruiteria i Celler Jordi Bayés amb les Festes de Breda Tel.972 870 810\nImpresión a doble cara / Acabado Brillante\n1000 tarjetas 30 633 472 742\nPhotocalls, Murals, Retrats de petit i gran format Estudi i Decoraciรณ de locals comercials\ntaniadesign13@gmail.com 649 971 826\nExito Publicidad . com\nLlibret Festa Major Breda 19.\nLlibret de la Festa Major de Breda 2019 amb la programació